છેલ્લી વયમાં બધે પગે ચાલીને જવાતું નહીં, રિક્ષાના ખર્ચા પોષાય નહીં, જાહેર પ્રશ્નો લેવા કેવી રીતે ? ચિંતન ચાલ્યું અને નિર્ણય લીધો કે હવે આ થાકેલું શરીર ભગવાનને પાછું સોંપી દઈ નવું જીવન પામવું. બસ, એમણે તો નિર્ણય જાહેર કરી દીધો કે – ‘એક મહિનો થોડું દૂધ લઈશ ત્યાર પછી જુલાઈની પહેલી તારીખથી દૂધ બંધ. પાણી પર જિવાય તેટલું જીવીશ !’ 1987ની ચોથી જુલાઈએ, સામે ચાલીને દેહ-વિસર્જન થયું. એમના એક સેવકે ગાયું – ‘આત્મારામ શુદ્ધ રામ, જેવું નામ એવાં કામ.’